Liverpool FC

Liverpool Football Club on englantilainen Valioliigassa pelaava jalkapalloseura. Se on perustettu vuonna 1892, ja sen kotikenttä on ollut alusta asti Anfield Liverpoolissa. 

Liverpool on Englannin jalkapallohistorian menestynein seura. Sillä on englantilaisjoukkueista eniten muun muassa Euroopan cupin ja Mestarien liigan voittoja, UEFA Cupin voittoja ja liigacupin voittoja. Joukkue on voittanut 20 Englannin pääsarjamestaruutta, mikä on jaettuna eniten Manchester Unitedin kanssa. Ensimmäisen liigamestaruutensa Liverpool voitti vuonna 1901, ja se on pelannut Englannin korkeimmalla sarjatasolla tauotta vuodesta 1962. Joukkueen kulta-aikana pidetään 70- ja 80-lukuja, jolloin se voitti mm. ykkösliigan 10 ja Euroopan cupin 4 kertaa. 

Liverpoolin vihollisia ovat paikallisvastustaja Everton ja Manchester United. Liverpoolin ja Evertonin välisiä otteluita kutsutaan Merseysiden derbyksi.

Seuran omistajia ovat John Henry ja Thomas Werner. Liverpool oli vuonna 2023 Forbesin listauksessa maailman 20. arvokkain urheiluseura 5,288 miljardin dollarin arvolla. Liverpool sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 4.

 Historia 
 Perustaminen ja alkuvuodet 
Jalkapallon pelaaminen Liverpoolissa alkoi 1878, kun St. Domingo FC perustettiin. Vuotta myöhemmin nimi vaihdettiin Evertoniksi. Vuonna 1892 Everton ja kentän omistaja John Houlding ajautuivat kiistaan vuokrasta, minkä seurauksena Everton siirtyi Goodison Parkiin. Houlding perusti uuden joukkueen Anfieldille, ja Liverpool FC syntyi. Joukkue koottiin pääosin skotlantilaisista pelaajista.

Liverpool voitti ensimmäisen kautensa toiseksi korkeimmalla sarjatasolla 1893–1894 ja nousi pääsarjaan. Vaikka joukkue putosi heti takaisin, se nousi nopeasti uudelleen ja voitti ensimmäisen liigamestaruutensa kaudella 1900–1901. Toinen mestaruus tuli kaudella 1905–1906, Joukkue pääsi ensimmäiseen FA Cupin finaaliinsa 1914, mutta hävisi Burnleylle 0-1.http://www.lfchistory.net/liverpool_in_facup.asp 

Ephraim Longworthin johdolla Liverpool voitti mestaruudet vuosina 1922 ja 1923. Tämän jälkeen seurasi pitkä kuiva kausi, kunnes 1947 Liverpool juhli jälleen liigamestaruutta. Vuonna 1954 joukkue putosi toiseen divisioonaan ja koki historian suurimman tappionsa, kun Birmingham City voitti 9-1.

 Shanklyn johdolla Euroopan huipulle 
Bill Shankly palkattiin manageriksi joulukuussa 1959, mikä käynnisti nousun Euroopan kärkiseurojen joukkoon. Shankly uudisti joukkueen ja johti Liverpoolin takaisin pääsarjaan, jossa se on pysynyt siitä lähtien. Vuonna 1964 Liverpool voitti mestaruuden 17 vuoden tauon jälkeen ja 1966 voitti sekä liigan että ensimmäisen FA Cupinsa.

Bob Paisleyn valmentama Liverpool voitti 1976 sekä liigamestaruuden että UEFA Cupin. Seuraavalla kaudella joukkue voitti ensimmäisen Euroopan cupin voittonsa. 1980-luvun alussa Liverpool voitti useita mestaruuksia, mukaan lukien kolmannen Euroopan cupin voiton 1981.

Vuoden 1983 toukokuussa Paisleyn avustaja Joe Fagan otti managerin tehtävät vastaan ollessaan 63-vuotias. Ensimmäisellä valmennuskaudellaan Fagan johdatti liverpoolilaiset triplamestaruuteen voittamalla liigan lisäksi Liigacupin ja Euroopan cupin. Faganin pesti päättyi seuraavana vuonna tapahtuneeseen Heyselin tragediaan.

 Heyselin ja Hillsboroughin tragediat 
Joe Fagan johti Liverpoolin triplamestaruuteen 1984 voittamalla liigan, Liigacupin ja Euroopan cupin. Hänen pestinsä päättyi Heyselin tragediaan 1985, jossa 39 ihmistä kuoli Euroopan cupin finaalissa. Liverpool sai aluksi ikuisen osallistumiskiellon Euroopan cupiin, joka myöhemmin lyhennettiin kuuteen vuoteen. Kenny Dalglish tuli ensimmäiseksi pelaaja-manageriksi ja voitti tuplamestaruuden 1985–1986.http://www.liverpoolfc.tv/team/past_players/players/dalglish/ Vuonna 1989 Hillsborough’n onnettomuudessa kuoli 96 Liverpoolin kannattajaa FA Cupin välieräottelussa.

 1990-luvulta 2000-luvulle 
Graeme Souness (1991–1994) ja Roy Evans (1994–1998) luotsasivat Liverpoolia vaihtelevalla menestyksellä. Gérard Houllier johti joukkueen triplamestaruuteen 2001 voittamalla FA Cupin, Liigacupin ja UEFA Cupin. Rafael Benítez tuli manageriksi 2004 ja johti joukkueen Mestarien liigan voittoon 2005 kuuluisassa Istanbulin finaalissa, jossa Liverpool nousi 0-3 tappioasemasta tasapeliin ja voittoon rangaistuspotkukilpailussa. Benítezin kaudella Liverpool sijoittui myös toiseksi Valioliigassa 2008–2009.

 Omistajavaihdokset ja nykyaika 
Vuonna 2010 Liverpool siirtyi George Gillettin ja Tom Hicksin omistuksesta John W. Henryn johtaman Fenway Sports Groupin omistukseen. Roy Hodgsonin lyhyen ja epäonnistuneen pestin jälkeen Kenny Dalglish palasi hetkeksi manageriksi. Brendan Rodgers luotsasi joukkueen toiselle sijalle kaudella 2013–2014. Kasvatti ja pitkäaikainen kapteeni Steven Gerrard lähti seurasta 2015, ja Rodgers sai potkut alkukaudesta 2015–2016.

Jürgen Klopp palkattiin manageriksi 2015. Hänen alaisuudessaan Liverpool pääsi useisiin finaaleihin ja voitti Valioliigan mestaruuden 30 vuoden tauon jälkeen kaudella 2019–2020. Mestaruuskausi pelattiin loppuun tyhjille katsomoille koronaviruspandemian vuoksi.

 Edustusjoukkue 

 Lainalla olevat pelaajat 
Päivitetty 11. elokuuta 2025.
NumeroPelaajaPelipaikkaJoukkuePäättymispäivä22 Vítězslav Jaroš M Ajax 30. kesäkuuta 202695 Harvey Davies M Crawley Town 31. toukokuuta 2026

Pelaajien siirtoennätykset
Päivitetty 2. syyskuuta 2025.
 Kalleimmat ostot 

 Siirtosumma 144.0 M € 125.0 M € 85.0M € 84.65M € 70.0M € 62.5M € 60.0M € 47.0M € 46.5M € 45.0M € 44.7M € 42.0M € 42.0M € 42.0M € Pelaaja Alexander Isak  Florian Wirtz  Darwin Núñez  Virgil van Dijk  Dominik Szoboszlai  Alisson Becker  Naby Keïta  Luis Díaz  Christian Benteke  Fabinho  Diogo Jota  Alexis Mac Allister  Cody Gakpo  Mohamed Salah Vanha seura Newcastle United  Bayer Leverkusen  SL Benfica  Southampton  RB Leipzig  AS Roma  RB Leipzig  FC Porto  Aston Villa  AS Monaco  Wolves  Brighton & Hove Albion  PSV Eindhoven  AS Roma Vuosi 2025 2025 2022 2018 2023 2018 2018 2022 2015 2018 2020 2023 2023 2017

 Kalleimmat myynnit 

 Siirtosumma 135.0M € 81.72M € 63.7M € 58.5M € 46.7M € 35.0M € 34.5M € 32.0M € 31.2M € 28.2M € 25.1M € Pelaaja  Philippe Coutinho  Luis Suárez  Raheem Sterling  Fernando Torres  Fabinho  Jarell Quansah  Xabi Alonso  Sadio Mané  Christian Benteke  Mamadou Sakho  Danny Ings Uusi seura  FC Barcelona  FC Barcelona  Manchester City  Chelsea  Al-Ittihad  Bayer Leverkusen  Real Madrid  FC Bayern München  Crystal Palace  Crystal Palace  Southampton Vuosi 2018 2014 2015 2011 2023 2009 2022 2016 2017 2019

 Saavutuksia 
Englannin liigamestaruuksia 20 kpl: 1900–1901, 1905–1906, 1921–1922, 1922–1923, 1946–1947, 1963–1964, 1965–1966, 1972–1973, 1975–1976, 1976–1977, 1978–1979, 1979–1980, 1981–1982, 1982–1983, 1983–1984, 1985–1986, 1987–1988, 1989–1990, 2019-2020, 2024-2025
FA Cup -voittoja 8 kpl: 1964–1965, 1973–1974, 1985–1986, 1988–1989, 1991–1992, 2000–2001, 2005–2006, 2021–2022
Liigacup-mestaruuksia 10 kpl: 1980–1981, 1981–1982, 1982–1983, 1983–1984, 1994–1995, 2000–2001, 2002–2003, 2011–2012, 2021–2022, 2023–2024
Charity Shield / Community Shield -voittoja 16 kpl: 1964, 1965, 1966, 1974, 1976, 1977, 1979, 1980, 1982, 1986, 1988, 1989, 1990, 2001, 2006, 2022
Euroopan cup- ja Mestarien liiga -voittoja 6 kpl: 1976–1977, 1977–1978, 1980–1981, 1983–1984, 2004–2005, 2018–2019
UEFA Cup -voittoja 3 kpl: 1972–1973, 1975–1976, 2000–2001
UEFA Super Cup -voittoja 4 kpl: 1977, 2001, 2005, 2019
 Seurajoukkueiden maailmanmestaruus -voittoja 1 kpl: 2019

 Managerit 

  W. E. Barclay  1892–1896  Tom Watson  1896–1915  David Ashworth  1920–1923  Matt McQueen  1923–1928  George Patterson  1928–1936  George Kay  1936–1951  Don Welsh  1951–1956  Phil Taylor  1956–1959  Bill Shankly  1959–1974  Bob Paisley  1974–1983  Joe Fagan  1983–1985  Kenny Dalglish  1985–1991  Graeme Souness  1991–1994  Roy Evans  1994–1998  Gerard Houllier  1998–2004  Rafael Benítez  2004–2010   Roy Hodgson    2010–2011  Kenny Dalglish  2011–2012  Brendan Rodgers  2012–2015  Jürgen Klopp  2015–2024  Arne Slot  2024–

 Lähteet 

 Aiheesta muualla 

 Liverpoolin virallinen sivusto
 Suomenkielinen Liverpool-sivusto 
 Liverpool clip video website
 Suomen Liverpool FC Kannattajat ry 

*
Luokka:Seulonnan keskeiset artikkelit